ഹൃദയമുള്ളവര് പകുത്തുനല്കി 63 ജീവിതം തിരുവനന്തപുരം മരണത്തിന്റെ വക്കില്നിന്ന് ജീവിതം തിരികെ പിടിച്ചവരാണ് ഹൃദയമാറ്റ ശസ്ത്രക്രിയക്ക് വിധേയരായവര്. ആരോഗ്യകരമായ ജീവിതം ഉണ്ടാകില്ലെന്ന് ഉറപ്പിച്ചശേഷം മറ്റൊരാളുടെ ഹൃദയംകൊണ്ട് ജീവിക്കുന്നവരുമുണ്ട്. ഒമ്ബതുവര്ഷത്തിനിടെ സംസ്ഥാനത്ത് 63 പേരാണ് പുതുജീവിതം നേടിയത്. മസ്തിഷ്കമരണം സംഭവിച്ചവരുടെ ഹൃദയങ്ങളാണ് ഇവരില് മിടിക്കുന്നത്. സംസ്ഥാന സര്ക്കാരിന്റെ മരണാന്തര അവയവദാന പദ്ധതിയായ മൃതസഞ്ജീവനി കെഎന്ഒഎസ് വഴിയാണ് ഇവര് ഹൃദയങ്ങള് കീഴടക്കിയത്. 2012 ആഗസ്തില് ആരംഭിച്ച പദ്ധതിയിലൂടെ ആയിരത്തോളം അവയവങ്ങള് ദാനം ചെയ്തു. ഇതില് മൂന്നാമതാണ് ഹൃദയം. സംസ്ഥാനത്തെ 13 ആശുപത്രിക്കാണ് ഹൃദയമാറ്റ ശസ്ത്രക്രിയക്കുള്ള അനുമതി. നാലെണ്ണം സര്ക്കാര് ആശുപത്രികളാണ്. ഏറ്റവും ഒടുവില് കോട്ടയം വടവത്തൂര് സ്വദേശി നേവിസിന്റെ 25 ഹൃദയമാണ് ദാനം ചെയ്തത്. ഹൃദയമുള്പ്പെടെ എട്ട് അവയവം നല്കിയത് കഴിഞ്ഞ 25ന്. വഴിതുറന്ന് ആകാശയാത്ര മസ്തിഷ്കമരണം സംഭവിച്ചവരുടെ ഹൃദയങ്ങള് ആശുപത്രികളിലെത്തിക്കാന് ഹെലികോപ്റ്റര് സംവിധാനം ഉപയോഗപ്പെടുത്തിയത് നിരവധിതവണ. തിരുവനന്തപുരത്തുനിന്ന് എറണാകുളത്തേക്കും എറണാകുളത്തുനിന്ന് കോഴിക്കോട്ടേയ്ക്കും ഹൃദയം എയര്ലിഫ്റ്റ് ചെയ്തു. ഇതുവരെ ഏഴ് തവണയാണ് സംസ്ഥാനത്ത് എയര്ലിഫ്റ്റ് സംവിധാനം ഉപയോഗിച്ചത്. അഞ്ചുതവണ എറണാകുളം ലിസി ഹോസ്പിറ്റലിലേക്കും രണ്ട് തവണ കോഴിക്കോട് മെട്രോ ഇന്റര്നാഷണലിലേക്കും. സംസ്ഥാനത്തിനു പുറത്ത് ഹൃദയം കൊണ്ടുപോയത് 12 തവണ. കോവിഡും ഹൃദയവും കോവിഡ് പ്രധാനമായും ശ്വാസകോശത്തെ ബാധിക്കുന്നതാണെങ്കിലും ഹൃദയസംബന്ധിയായ കാരണങ്ങളാലും രോഗം സങ്കീര്ണമാകാം. ഹൃദയം ദുര്ബലമാക്കാന് കോവിഡിന് കഴിയുമെന്നാണ് ഹൃദ്രോഗവിദഗ്ധര് പറയുന്നത്. ഹൃദയപേശികളിലെ നീര്ക്കെട്ടാണ് കോവിഡ് രോഗികളില് ഉണ്ടാകുന്ന പ്രധാന പ്രശ്നം. ചൈനയില് പ്രസിദ്ധീകരിച്ച പഠനത്തില് 416 കോവിഡ് ബാധിതരില് 20 ശതമാനം പേരിലും ഹൃദയപേശികളില് ക്ഷതം കണ്ടെത്തിയിരുന്നു.